***SCRISOARE DESCHISĂ***

***CĂTRE,***

***CABINETUL PRIMULUI MINISTRU***

***d-lui Prim-ministru Ilie-Gavrilă Bolojan***

***MINISTERUL SĂNĂTĂŢII***

***d-lui Ministru Alexandru Rogobete***

*Mă numesc Preda Petre şi cu îngăduinţa dumneavoastră, vă supun atenţiei următoarele:*

*Societatea pe care o administrez, prestează servicii de preparare şi livrare hrană iar printre beneficiarii nostri sunt si unităţi sanitare publice.*

*De mai bine de 25 ani, preparăm şi livrăm hrana pentru pacienţii internaţi în spitale.*

*Implicaţi fiind în această activitate, am fost nevoiţi ca în repetate rânduri, în scop constructiv, să semnalăm atât Miniştrilor Sănătăţii cât şi Prim miniştrilor României, faptul ca valoarea alocaţiilor de hrana a pacienţilor internaţi precum şi a persoanelor instituţionalizate, stabilite prin Hotărâri de Guvern trebuiesc trebuiesc periodic indexate, actualizate proporţional cu rata inflaţiei, cu majorarea preţurilor la utilităţi, la carburanţi, cu evoluţia preturilor la alimentele de bază, cu creşterea indicelui de consum la produsele alimentare.*

*Încă din anul 2016, absolut toţi miniştrii, domnii**Eugen Nicolaescu, Ion Bazac, Adriean Videanu, Cseke Attila, Ritli Ladislau, Vasile Cepoi, Victor Ponta, Raed Arafat, Eugen Nicolaescu, Patriciu Achimaş-Cadariu, Vlad Voiculescu, Florian-Dorel Bodog, Sorina Pintea, Victor Costache, Nelu Tataru, Florin Citu, Ioana Mihaila, şi Sorina Pintea, au fost sesizaţi în legătură cu indexările valorilor alocaţiilor de hrana a pacienţilor internati în spitale.*

*În anul 2016, am înaintat o petiţie atât Ministerului Sănătăţii Patriciu Achimaş-Cadariu, Ministerului de Finanţe d-nei Anca Dana Dragu cât şi Primului Ministru dl. Dacian Ciolos, prin care am arătat ca legislaţia era discriminatorie, apreciand ca este incorect ca statul, să aloce o alocaţie de hrana diferită pentru bolnavi cu aceleaşi afecţiuni (regimuri), să aloce o alocaţie mai mare unui deţinut decât unui bolnav, ca este inuman să cheltuie lunar mai mult cu un câine comunitar decât cu un pacient şi în concluzie, într-un final, Guvernul Ciolos, a emis Hotărârea nr. 665/2016 privind nivelul alocaţiilor de hrana pentru consumurile colective din unităţile sanitare publice şi creşe. insa modificarile aduse prin acest act legilativ au fost nesemnicative.*

*In ianuarie 2021, am transmis o nouă scrisoare către dl. Ministru al sănătăţii, Vlad Voiculescu căruia nu-i venea a crede ca, un copil sau un bolnav adult internat în spital, are stabilită o alocaţie de hrana în sumă de 10 lei cu TVA, pentru trei mese/zi şi chiar şi suplimente între mese.*

*Urmare, Ministerul Sănătății prin dl. Ministru Vlad Voiculescu, la data de 07 aprilie 2021, anunţa public ca Guvernul "va face câteva schimbări de bun simț", în sensul ca Nivelul minim al alocației de hrană pentru un pacient internat într-un spital din România va fi de 16 lei pe zi, în timp ce plafonul maximal va fi eliminat. Acest anunţ a fost postat pe site-ul Ministerului Sănătății, drept comunicat de presă.*

*În data de 04 mai 2021, am revenit asupra acestui subiect şi printr-o nouă scrisoare deschisă, ne-am adresat CABINETULUI PRIMULUI MINISTRU, respectiv d-lui Prim-ministru*

*FLORIN-VASILE CÎȚU dar şi noului ministrului al sănătăţii de atunci, d-nei Ioana Mihăilă, atrăgând atenţia asupra faptului ca nivelul alocaţiilor de hrana trebuie urgent ajustat, întrucât preţurile alimentelor au iregistrat creşteri majore, iar valorile alocaţiilor de hrana nu au mai fost actualizate din anul 2016.*

*În consecinţă, începând cu mai 2021, la presiunea presei, alocaţia unui pacient adult internat a fost să spunem ,,indexată” prin Hotărârea Guvernului nr. 470/2021, de la valoarea de 10 lei la 11,00 lei cu TVA, adica de 1 leu cu TVA.*

*Evident ca modificarea survenită, prin Hotărârea Guvernului nr. 470/2021, nu reprezenta promisiunile făcute şi Hotararea si nicidecum nu a fost un act reparator.*

*În Nota de fundamentare întocmită la Hotărârea Guvernului nr. 470/2021, s-a avut în vedere, indicele prețurilor de consum la mărfuri alimentare în perioada 2018-2020, şi nu în perioada 2016-2020 când a fost modificată ultima data valoarea alocaţiilor de hrana.*

*In acea vreme am facut o comparaţie, cu valoarea unui tichet de masă acordat unui salariat, cand în conform Ordinului Ministerului Muncii nr. 902/2021, tichetul de masa, valora 20,09 lei*,  *suma fiind alocată pentru a se cumpăra o masă de prânz,*

*Adică, pentru o masa de prânz, Guvernul a considerat ca este suficientă sumă de 20,09 lei, în timp ce pentru un pacient internat a considerat ca sunt suficienţi 7,70 lei sau 11,00 lei, pentru toate cele trei mese/zi !*

*In 25 noiembrie 2021, ne-am adresat in scris si dumneavoastra domnule ministru Rafila Alexandru. Urmare, in data de 18 februarie 2022, ați declarat public: "Un lucru extrem de important este cel legat de asigurarea condițiilor pentru pacienți, inclusiv din punct de vedere al sumelor alocate pentru hrana pacientului. În momentul de față, opinia mea este ca sunt insuficienți 11 lei pentru un pacient pentru hrană, pentru o zi, mai ales în condițiile creșterii prețurilor la alimente" și că ,, împreuna cu colegii de la Casa Națională de Asigurari de Sănătate sper să găsim o soluție în acest sens”.*

*In data de 11 martie 2022, si dumneavoastra si domnului Prim-ministru Nicolae Ciuca, v-am trimis prin intermediul mass-media o scrisoare publica deschisa prin care am prezentat din nou toate aceste aspecte si multe altele comparand valoarea alocatiei de hrana a pacientilor internati cu valoarea alocatiiilor de hrana a persoanelor institutionalizate, a persoanelor private de libertate, a persoanelor inscrise la cantina sociala, a cainilor comunitari, a militarilor si personalului MAI.*

*Analizand argumentele si realitatea existenta, in intelepciunea care va caracterizeaza, în temeiul prevederilor art. 7*[*alin. (4)*](https://lege5.ro/Gratuit/geztenbwge/hotararea-nr-144-2010-privind-organizarea-si-functionarea-ministerului-sanatatii?pid=41749765&d=2025-05-23#p-41749765)*din Hotărârea Guvernului nr. 144/2010 privind organizarea şi funcţionarea Ministerului Sănătăţii, cu modificările şi completările ulterioare, ati emis Ordinul nr. 1488/2022 pentru stabilirea cuantumului alocaţiei de hrană în unităţile sanitare publice. Acest act a reprezentat un gest reparator.*

*Va rog sa imi ingaduiti sa va amintesc ca acest act normativ, a fost emis in urma Referatului de aprobare al Direcţiei generale asistenţă medicală, medicină de urgenţă şi programe de sănătate publică din cadrul Ministerului Sănătăţii cu nr. AR 9.000 din 31.05.2022, cand Preşedintele Klaus Iohannis a promulgat, Legea potrivit căreia cuantumul alocaţiei de hrană în unităţile sanitare publice se va actualiza anual în funcţie de rata inflaţiei şi nu poate fi mai mic de 22 lei pe zi de spitalizare.*

*Proiectul de lege a fost adoptat pe 13 aprilie 2022 de plenul Camerei Deputaţilor, for decizional şi a avut ca obiect reglementarea, modificarea şi completarea Legii nr. 95/2006 privind reforma în domeniul sănătăţii, în sensul instituirii unor norme noi cu privire la alocaţia de hrană în unităţile spitaliceşti, precum şi la procedura de stabilire a acesteia.*

*Potrivit acestor documente „cuantumul alocaţiei de hrană în unităţile sanitare publice se stabileşte prin ordin al ministrului Sănătăţii, si se actualizează anual în funcţie de rata inflaţiei”.*

*Dupa cum bine cunoasteti, in ultimii trei, aceasta actualizare nu s-a mai realizat.*

***Conform Institutului National de Statistica, Indicele Pretului de Consum din mai 2022 (cand a fost emis Ordinul 1488/2022) raportat la 30 mai 2025 a fost de 126,93%.***

*Daca ne raportam**la valoarea unui tichet de masă acordat unui salariat, in anul 2022 acesta, valora 20,09 lei*,  *suma fiind alocată pentru a se cumpăra o masă de prânz,*

*Prin Ordinul nr. 4.679/2024 al Ministerului Finanțelor și Ordinul nr. 2.024/2024 al Ministerului Muncii și Solidarității Sociale, începând cu luna octombrie 2024, valoarea maximă a unui tichet de masă a fost majorată la 40,04 lei, adica s-a dublat.*

*Adică, pentru o masa de prânz, Guvernul a considerat ca este suficientă sumă de 40,04 lei, în timp ce pentru un pacient internat a considerat ca sunt suficienţi 22 lei sau 33,00 lei, pentru toate cele trei mese/zi.*

*Conform tratatelor de dietetică, pacienţii internaţi trebuie să primească zilnic, între trei şi cinci mese (mic dejun, supliment, prânz, supliment şi cină ) şi în funcţie de afecţiune, trebuie să se li se asigure între 2000-3500 de calorii.*

*Într-un spital obişnuit, majoritatea pacienţilor beneficiază de regimul comun, regim care are o alocaţie de 22,00 lei/zi cu TVA inclusa.*

*Acum, cele mai grave probleme cu care ne confruntăm, sunt pe de o parte scumpirea preţurilor la alimentele de bază, preţuri care care în ultimele trei luni, s-au majorat în două etape, unele au crescut cu 60-80%, altele s-au dublat. Pe de alta parte, in mod absolut spectaculos s-a dublat aproape si preţul utilităţilor (apa, energia electrica si gazele naturale), preţurile combustibililor s-au majorat substanţial, la fel si preturile prestarilor de servicii (colectare deseuri, colectare deseuri reciclabile, colectare si neutralizare deseuri SNCU, mentenanta, metrologie, analize laborator, DDD, etc. Ca sa nu mai vorbim de preturile extrem de mari la dezinfectanti, materiale si echipamente de protectie, materiale de curatenie si multe altele.*

*Numai o pâine (cât primeşte un pacient zilnic), costă 3 lei; dacă are nevoie de o pâine fără gluten aceea costă 15,00 lei.*

*În ceea ce priveşte ajustarea, indexarea alocaţiei de hrana a bolnavilor este nu numai un act reparator de decentă, ci o reală necesitate care influenţează direct actul medical, iar grijă pentru pacienţi, semeni ai noştri, aflaţi în suferinţă, ar trebui tratată cu prioritate.*

*Apreciem ca este oportună o altă abordare a modului în care să fie modificate valorile alocaţiilor de hrana, ca se impune o nouă iniţiativă a Ministerului Sănătăţii de indexare a alocaţiilor de hrana,(corespunzător situaţiei pieţei şi ratei inflaţiei pentru perioada 2022-2025) susţinută de Ministerul Finanţelor Publice.*

*Unele spitale care tratează aceşti bolnavi au sprijin de la autorităţile locale, altele nu.*

*Hotărârea de Guvern 851/2021, modificată prin Hotărârea Guvernului nr. 470/2021,si*

*Ordinul nr. 1488/2022**prevad în mod expres, posibilitatea ca autoritățile publice locale care au în administrarea unități medicale, pot suporta, din bugetul propriu, majorări ale normei de hrană (Alocaţia de hrană poate fi suplimentată prin decizie a consiliului de administraţie al unităţii sanitare, în condiţiile identificării altor surse de finanţare decât sumele provenite din contractele încheiate cu casele de asigurări de sănătate şi de la bugetul de stat).*

*De exemplu, din luna aprilie 2018 şi până în prezent, printr-o Hotărâre a Consilului Local, spitalele aflate în Administrarea Municipiului București, pentru bolnavii internați în aceste spitale primesc o alocaţie de hrana cu 50% față de valorile prevăzute în HG 665/2016. Consilierii generali au votat, în unanimitate, proiectul de hotărâre prin care norma de hrana pentru bolnavii internaţi în spitalele administrate de ASSMB să fie majorată cu 50%, încredinţaţi fiind de necesitatea acestei măsuri. Dar asta nu s-a intamplat decat in Bucuresti.*

Alimentația omului bolnav, este o componentă importantă a actului medical și împreună cu medicația și tratamentul aplicat, constituie factori determinanți în procesul de vindecare și recuperare a pacienților.

Dietele sunt prescrise de medicul nutriționist și urmărită punerea lor în aplicare deasistentul dietetician, iar la întocmirea meniurilor pentru fiecare dietă în parte se urmarește acoperirea numărului de calorii, respectarea principiilor nutritive ( proteine, glucide, lipide ) cât și diversificarea meniurilor, ceea ce este dificil de realizat în condițiile actuale, când prețurile alimentelor au crescut în ritm accelerat

În consecință, vă rugăm, să analizați cu atenţia cuvenită şi cu obiectivitate cele semnalate şi în înţelepciunea şi experienţa ce va caracterizează, să găsiţi soluţiile necesare, pentru ajustarea valorilor alocaților de hrană pentru persoanele internate în spital, cu indicele pretului de consum inregistrat la produsele alimentare in perioada mai 2022- mai 2025, respectiv 128,6%. Iar dacă comparaţi astăzi aceste cifre cu realitatea din piaţă veţi observa că preţurile s-au dublat.

Anexăm alăturat adresa emisă de Institutul National de Statistică .

Nădăjduind că veți îndrepta această situație cât mai curând posibil, în numele tuturor celor suferinzi internați în spitale,vă mulţumesc şi pentru că sunteţi la inceput de drum, vă doresc succes!

Primiţi vă rog, asigurarea profundului meu respect.

Preda Petre

Aștept răspuns pe adresa : Constanța, str. Nicolae Iorga nr. 87, județul Constanța.

Tel.: 0722567873; e-mail:arimexcom2000@yahoo.com

*D-sale, Domnului Ilie**Ilie-Gavrilă Bolojan, Prim-ministru al Guvernului României.*

*D-sale, Domnului Alexandru Rogobete, Ministru al Sănătăţii.*

*Constanţa, anul Domnului 2025, iunie 24.*